Theresa Eslund

Theresa Eslund (født Nielsen; 20. juli 1986) er en dansk tidligere fotballspiller.

Spillerkarriere 
Hun var med å vinne den danske Elitedivisionen med Brøndby en rekke ganger. I 2012 ble hun kåret til årets kvinnelige fotballspiller i Danmark.

Før 2017-sesongen signerte hun for Vålerenga i Toppserien. Hun ble i 2017 rangert som nr. 52 på listen over de 200 beste kvinnelige fotballspillerne i verden av The Offside Rule, en podcast av The Guardian. Hun spilte totalt 26 kamper og scoret to mål for Vålerenga i 2017-sesongen, og var med å spille laget til cupfinale.

I januar 2018 signerte hun for amerikanske Reign FC. I november 2019 ble det kjent at hun vendte tilbake til Brøndby.

I mai 2021 kunngjorde hun at hun la opp som fotballspiller.

Hun spilte 133 kamper for det danske A-landslaget, og scoret fem mål. I EM 2017 scoret hun målet som sendte Danmark til semifinale etter å ha slått Tyskland 2–1. Danmark tok til slutt sølv i mesterskapet.

Privatliv 
Hun giftet seg i 2018, og i 2019 byttet hun etternavn fra Nielsen til Eslund.

Referanser

Eksterne lenker 
 

Danske fotballspillere
Fotballspillere for Brøndby IF
Fotballspillere for Vålerenga Fotball Damer
Utenlandske fotballspillere i Norge